Comencem el 2019 reprenent els butlletins temàtics de l'E-Joventut i dediquem aquest primer número a la feina que fan els professionals de joventut per ajudar els joves a desenvolupar les seves habilitats per a la vida (HxV).
En aquest butlletí es fa un recull de recursos que incorpora documentació, experiències, formació i xarxes de treball.
El butlletí també inclou l'editorial de la directora general de Joventut, Norma Pujol i l'article de Noemí Adarnius, tècnica de Salut Jove de l'Ajuntament de Palafrugell.
Infografia sobre les habilitats per a la vida
A partir de les conclusions de les taules temàtiques del Pla d'actuació territorial en joventut 2017-2020, s'ha elaborat una infografia temàtica sobre què són les habilitats per a la vida i destacant la importància de treballar-les a les polítiques de joventut per tal d'apoderar les persones joves.
Sota el títol Equipats per a la vida.
Les habilitats per a la vida en la promoció de la salut per a joves, impulsat pels Referents de Salut Jove de les Comarques Gironines, hi podeu trobar un projecte col·laboratiu i una proposta metodològica, per abordar la temàtica especificada, de forma reflexiva i vivencial i oferir dinàmiques per al seu desenvolupament en el marc de l'educació no formal i molt especialment en les intervencions amb joves.
On tens el cap, Guia jove sobre salut emocional
Aquesta publicació proporciona algunes pistes per incorporar la perspectiva de la salut mental i emocional a les entitats i cercles personals.
La guia es divideix en dues parts, una primera en què s'explica com treballar la pròpia salut mental i una segona part on s'exposa com treballar la salut mental amb les persones que ens envolten.
Recull de recursos adreçats a professionals de joventut per conèixer i treballar les necessitats de les persones joves en matèria de salut mental i benestar emocional, amb l'objectiu de dotar-se de discurs en la matèria, poder compartir informació i recursos amb les persones joves i disposar d'eines, dinàmiques i exemples per programar activitats, exposicions i tallers.
Joc dinàmic i vivencial, elaborat pel Servei Comarcal de Joventut de la Selva, que permet als participants identificar les habilitats per a la vida i poder fer una autoavaluació de l'estat de cada una d'elles.
Sigues tu, eines i actius per a la salut
Es tracta d'un programa dissenyat per entrenar les habilitats per a la vida d'infants i adolescents.
El programa de Dipsalut, l'Organisme de Salut Pública de la Diputació de Girona, ofereix recursos per docents, famílies i altres agents per treballar les habilitats per la vida.
Catàleg de tallers per a centres educatius de la Fundació Imatge i Autoestima (IMA)
El catàleg de tallers forma part del Programa de prevenció de trastorns de comportament alimentari i promoció de la salut de la Fundació.
Ofereixen tallers adreçats a l'últim cicle de primària i a la població adolescent, concretament als alumnes de 3r i 4art d'ESO i batxillerat i cicles formatius.
També hi ha tallers per al professorat i per a les famílies.
Postgrau en Educació Emocional i Benestar
Postgrau de l'UB destinat a millorar la formació teòrica i pràctica de l'educació emocional i que permet treballar des dels diversos àmbits de la persona.
Aquest postgrau inclou classes teòriques i d'altres també pràctiques, un Pràcticum i un projecte final d'estudis.
El curs contribueix al desenvolupament de les competències emocionals que tot professional necessita però en particular els/les educadors/es i els/les professionals de l'ajuda.
A més, té com a objectiu preparar als/les professionals perquè pugin aplicar l'educació emocional.
SEER és una associació que, entre altres, es dedica a l'educació emocional.
Ofereix formacions a més d'una sèrie de recursos per treballar l'educació emocional.
L'Associació Educació per a l'Acció Critica -EdPAC- és una entitat especialitzada en la tasca educativa en els àmbits de drogues, pantalles i consum crític.
La finalitat d'EdPAC és realitzar i difondre propostes d'acció educativa que ajudin a crear un món més just, solidari, sostenible i digne.
Aquest horitzó s'intenta assolir a partir de petites transformacions quotidianes des d'una perspectiva de gènere i de relacions Nord-Sud.
EdPAC fa propostes per a oferir una perspectiva crítica sobre el consum a infants, adolescents, joves i a la comunitat educativa en el seu conjunt.
Dossier temàtic: Habilitats per a la vida
La praxis de les habilitats per a la vida des de Girona
Noemí Adarnius, agent tècnic de Salut Jove de Palafrugell, en nom de RSJ (Taula de Referents de Salut Jove de les Comarques Gironines)
L'any 2018 va acabar amb la presentació de les dues últimes publicacions de l'Observatori Català de la Joventut, de l'Agència Catalana de la Joventut, en què s'analitzen, d'una banda, la realitat juvenil de Catalunya i, d'altra, les polítiques municipals de joventut.
Ambdues publicacions estan disponibles en línia al web de l'Observatori.
Aquest mes de gener s'ha iniciat el procés de justificació del Contracte Programa 2016-2019 (CP) a través de la plataforma EACAT.
Els ens locals que tingueu fitxes de Joventut al CP haureu de tenir en compte la documentació necessària i els terminis que indica el Departament de Treball, Afers Socials i Famílies, tant pel que fa a la justificació econòmica com de les activitats desenvolupades per a cada fitxa.
És possible que el món rural guanyi població?
Existeix la possibilitat d'establir una estratègia conjunta publico-privada?
Quines respostes hi poden donar els municipis petits?
Els equips de govern dels municipis rurals tenen les competències necessàries per revertir la pèrdua poblacional?
Aquestes són algunes de les preguntes que es van fer els participants a la jornada "Repoblem el territori" el passat 23 de novembre.
A partir de dades objectives i del coneixement de bones pràctiques, es van fer propostes concretes.
Jornada "La participació com a eina per a l'educació en valors!"
Lloc: Seu de l'Associació de Mestres Rosa Sensat (Barcelona)
Organitza: Fundació Ferrer i Guàrdia, juntament amb l'Associació de Mestres Rosa Sensat i l'Escola Lliure el Sol
Curs "Construcció d'indicadors socials"
Data: del 28 de gener al 6 de febrer de 2019
Jornada "Reptes i futur de l'FP"
Organitza: Fundació "la Caixa" i Fundació Barcelona Formació Professional
Curs "Informes d'avaluació d'impactes de gènere" (en línia)
Data: de l'1 de febrer al 15 de març de 2019
Organitza: Associació Catalana de Municipis (ACM), Fòrum Joves Electes i Direcció General de Joventut
Presentació del projecte "Unfollow a les Violències Masclistes" a Lleida
Lloc: Delegació de la Generalitat a Lleida - Lleida
Organitza: Consell Nacional de la Joventut de Catalunya
Curs "Edició i realització de vídeos amb pocs recursos des dels serveis de joventut"
Organitza: Fundació Comptal amb la col·laboració de Palau Macaya
Jornada "Joves, interculturalitat i relacions afectives"
Horari: de 10 a 14 h. i de 15 a 18 h.
Lloc: Aula de l'Agència Catalana de la Joventut (Barcelona)
Organitza: Iris, La Xixa, Col·lectiu i+, Ajuntament de Barcelona i Agència Catalana de la Joventut
Congrés Internacional Igualtats Connectades
Lloc: Auditori de Terrassa (Terrassa)
Organitza: Ajuntament de Terrassa, Universitat de Vic i CEPS Projectes Socials
Seminari professional de polítiques de joventut.
Llei Orgànica de Protecció de Dades i Garantia dels Drets Digitals
Convocatòria 2019 per recollir noves propostes i projectes de bones pràctiques del treball amb joves
Convoca: Associació Catalana de Professionals de les Polítiques de Joventut